L 174/40
DA
Den Europæiske Unions Tidende
7.7.2023
5.2.
Klassificeringssystemet som et omstillingsværktøj
Ved at definere miljømæssigt bæredygtige økonomiske aktiviteter, dvs. ikke virksomheder, giver klassificerin­ gssystemet virksomhederne mulighed for at omstille sig ved gradvist at øge deres andel af miljømæssigt bæredygtige aktiviteter.
Figur 5 viser, hvordan en virksomhed gradvist kan omstille sine aktiviteter; her aktiviteter, der udføres på fabrikker, og investere i opgraderinger heraf for at øge andelen af grønne aktiviteter i fremtiden.
Aktivitetsbaserede omstillingsplaner kan være den centrale del af en omstillingsstrategi på enhedsniveau.
5.3.
Muligheder for brug af EU-klassificeringssystemet til at angive omstillingsfinansieringsbehovet
Virksomhederne kan anvende klassificeringssystemet til at fastlægge deres omstillingsfinansieringsbehov på aktivitetsniveau.
Klassificeringssystemet fastsætter ikke en tidsfrist, inden for hvilken en virksomhed skal bringe sine aktiviteter i overensstemmelse med nogen af dens kriterier.
I stedet giver det markedsaktørerne fleksibilitet til at anvende tidsplanerne for deres egne videnskabeligt baserede omstillingsforløb.
Virksomhederne kan henvise til klassificerin­ gssystemets kriterier i deres fastsættelse af klima- og miljømål, og hvis disse mål er i overensstemmelse med omstillingen, og opfyldelsen heraf er troværdig, kan de tilvejebringe omstillingsfinansiering til gennemførelse heraf.
Figur 6 viser, hvordan klassificeringssystemet kan anvendes til dette formål, idet der gives valgmuligheder, der kan overvejes i den givne rækkefølge, under hensyntagen til gennemførligheden af de mere ambitiøse muligheder først.